27/05/2019 | Administración LocalMunicipal
Oleiros
Persoal
Listaxe definitiva de persoas admitidas e excluídas, designación do órgano de selección e calendario de realización das probas no procedemento de selección de seis socorristas terrestres para o servizo de salvamento nas praias

ANUNCIO Por resolución da segunda tenente de alcalde delegada de Persoal, n.º 2019002132, do 21 de maio, ditada en uso das competencias atribuídas polo Decreto da alcaldía n.º 2797/2015, do 8 de xullo, aprobouse o seguinte en relación ao procedemento selectivo de seis socorristas terrestres (persoal sanitario e de primeiros auxilios) para o servizo de salvamento nas praias do Concello: 1.–Elevar a definitiva a listaxe provisional de persoas admitidas para participar no procedemento selectivo de seis socorristas terrestres -persoal sanitario e de primeiros auxilios)- publicada no BOP n.º 82, do 2 de maio de 2019, incluíndo nela ás seguintes persoas por corrixir os defectos que deron lugar á súa exclusión inicial: 2.–O tribunal cualificador do procedemento selectivo estará constituído polos seguintes membros: PRESIDENCIA: Titular: Belkys Marquerie Atanasoaie Suplente: Yolanda Mar Gerke Poiana SECRETARÍA: Titular: Angel Rafael Desa Fermosell Suplente: Antonio Victor Santiveri Ribalda VOGAIS: Titular: Juan M. Suárez Vilas Suplente: Víctor M. del Río del Río Titular: Gerardo Vázquez Santiso Suplente: M.ª José Mesías Fernández Titular: Alfonso R. Díaz Pradeda Suplente: Óscar Platas Casal 3.–De acordo coas bases da convocatoria, establecer o seguinte calendario das probas: Fase de concurso: Avaliación de méritos: o día 4 de xuño de 2019 ás 13.30 horas o tribunal a porta pechada. Fase de oposición: Proba de coñecementos: o día 5 de xuño de 2019 no Centro Municipal de Formación “Isaac Díaz Pardo” (rúa dos Regos, 24, Liáns, Oleiros), ás 12.00 horas. Proba de piscina: o día 6 de xuño de 2019 na piscina municipal de Dorneda (rúa do Moucho, Dorneda, Oleiros), ás 13.30 horas. Proba práctica: o día 7 de xuño de 2019 no Centro Municipal de Formación “Isaac Díaz Pardo” (rúa dos regos, 24, Liáns, Oleiros), ás 13.30 horas. Proba de coñecemento da lingua galega: o día 10 de xuño de 2019 no Centro Municipal de Formación “Isaac Díaz Pardo” (rúa dos Regos, 24, Liáns, Oleiros), ás 14.00 horas. Os chamamentos dos/as participantes comezarán, nas horas enriba indicadas para cada unha das probas, por aquelas persoas aspirantes cuxo primeiro apelido comece pola letra “Q”. Os/as aspirantes deberán vir provistos/as do DNI ou da documentación acreditativa equivalente e dun bolígrafo coa tinta de cor azul ou negra no caso da proba de coñecementos e da lingua galega. No día de realización da proba de piscina, antes do seu comezo, as persoas aspirantes deberán de entregar o informe médico ao que se refiren as bases da convocatoria con respecto ás probas identificadas como físicas. Os/as participantes que se presenten a varias categorías con probas deste tipo poderán entregar un único informe válido para todas. De acordo co establecido nas bases será necesario superar cada unha das probas para participar na seguinte. Os resultados publicaranse na páxina web do Concello (www.oleiros.es) antes das 18.00 horas do día anterior ao da realización da seguinte proba. Se por causas de forza maior apreciadas polo tribunal, houbese que modificar o lugar, a hora ou a data de celebración dalgún exercicio, publicarase do mesmo xeito.4.–Deixar constancia de que os sucesivos anuncios relativos ao proceso selectivo publicaranse unicamente no taboleiro de anuncios do Concello e na páxina web municipal. Oleiros, 22 de maio de 2019. A segunda tenente de alcalde delegada de Persoal Racheal De Mergelina Inaquiza